一種常見嘅語言學諗法係，語言實要表達得到好多唔同嘅資訊，所以「可能嘅音節嘅款」數量梗要有返咁上下大，如果一隻語言有好多款輔音，咁佢就可以齋靠多種唔同嘅輔音嚟達致「有好多款可能嘅音節」，所以唔使要有咁多款元音，同一道理如果一隻語言有好多款元音，咁佢就算輔音數量少都可以有好多款唔同嘅音節。